Brassicales

Ang mga Brassicales ay isang orden ng mga halamang namumulaklak, na nasa mga pangkat ng mga eurosida II ng mga dicotyledon sa ilalim ng sistemang APG II. Ang isang katangiang karaniwan sa maraming mga kasapi sa orden ay ang produksiyon ng langkapan ng glucosinolate (langis ng mustasa). Karamihan sa mga sistema ng klasipikasyon ay nagbilang ng ordeng ito, bagaman kung minsan ay sa ilalim ng pangalang Capparales (ang pangalang pinipili ayon sa kung anlin ang dapat mauna).

Sa ilalim ng sistemang Cronquist, ang Brassicales ay tinatawag na Capparales, at isinama sa piling ng mga "Dilleniidae". Ang tanging mga pamilyang kabilang ay ang Brassicaceae at ang Capparaceae (tinatrato bilang magkakahiwalay na mga pamilya), ang  Tovariaceae, ang Resedaceae, at ang Moringaceae. Ang iba pang mga takson na kabilang na ngayon dito ay inilagay sa sari-saring mga orden.

Ang mga pamilyang Capparaceae at Brassicaceae ay malapit ang kaugnayan. Ang isang pangkat, na binubuo ng Cleome at kaugnay na henera, ay nakaugaliang ibinibilang sa loob ng Capparaceae subalit ang pagsasagawa nito ay nagreresulta sa isang parapiletikong Capparaceae. Sa gayon, ang pangkat na ito ay pangkalahatan na ngayong ibinibilang sa loob ng pamilyang Brassicaceae o bilang pansarili nitong pamilya na Cleomaceae.

Klasipikasyon

Ang orden ay karaniwang naglalaman ng sumusunod na mga pamilya:

 Ordeng Brassicales
 Pamilyang Akaniaceae
 Pamilyang Bataceae (mga palumpong na hindi tinatablan ng alat o asin mula sa Amerika at sa Australasia)
 Pamilyang Brassicaceae (pamilya ng mustasa at repolyo)
 Pamilyang Capparaceae (pamilya ng keyper, na kung minsan ay ibinibilang sa loob ng Brassicaceae)
 Pamilyang Caricaceae (pamilya ng papaya)
 Pamilyang Gyrostemonaceae
 Pamilyang Koeberliniaceae
 Pamilyang Limnanthaceae (pamilya ng bula ng parang)
 Pamilyang Moringaceae (labintatlong mga espesye ng mga puno mula sa Aprika at sa India)
 Pamilyang Pentadiplandraceae
 Pamilyang Resedaceae (pamilya ng mignonette)
 Pamilyang Salvadoraceae
 Pamilyang Setchellanthaceae
 Pamilyang Tovariaceae
 Pamilyang Tropaeolaceae (pamilya ng nasturtium)

Mga sanggunian

Mga kawing panlabas

 
Mga orden ng Angiosperma